Nietzsche

****Nietzsche**** és el tretzè i últim episodi de la Primera Temporada de Merlí i el tretzè de la sèrie.

 El Toni no vol que el Merlí continuï fent classes, però els alumnes volen fer alguna cosa per evitar-ho. El Bruno està en plena crisi personal, ell i l'Oliver tindran una xerrada.

## Sinopsi

    La Glòria està al tanatori amb l'Enric, que li està ensenyant els taüts per al seu marit. Mentrestant, el Merlí parla de la mort als Peripatètics. Abans de continuar amb la classe però, assigna als dos Peripatètics que hauran d'escombrar la classe: el Joan i la Mònica, tot i que no ha estat una elecció aleatòria com els hi vol fer creure. Veient que els alumnes segueixen enfonsats els hi proposa anar a veure a la Glòria al tanatori a l'hora del pati.

 Un cop al tanatori, els Peripatètics mostren el seus respectes a la Glòria. L'Oliver va a parlar amb el seu pare, l'Enric, que li ha preguntat què hi fa aquí. L'Enric li demana paciència a l'Oliver amb la seva mare, ja que han d'intentar fer nova vida, però a l'Oliver li costa molt. La Glòria agraeix al Merlí que hagi portat als alumnes i li diu que el seu fill no s'ha atrevit a venir. El Bruno, sol a classe, es troba a l'Eugeni i quan li pregunta on és la resta de la classe, el Bruno li diu que són al tanatori. El Toni intenta localitzar al Merlí però no respon i l'Eugeni li diu que és tou, que per això el Merlí se'ls ha emportat. El Toni li explica que avui trucarà a inspecció perquè ja no doni classes al Guimerà. El Toni pregunta als professors si tenen algun telèfon d'algun alumne per contactar amb ells, però no hi ha sort. I quan el Toni decideix arribar-hi amb taxi, la Mireia avisa a tothom de que ja han tornat. El Merlí defensa els seus actes amb el Toni, però el Toni està fart de l'actitud del Merlí i li diu que trucarà ara mateix a inspecció. El Gerard i el Marc li busquen les pessigolles al Bruno amb el tema d'en Santi, però el Bruno no està per bromes i li acaba donant un cop de puny al Gerard. L'Eugeni arriba per posar pau i expulsa al Bruno. L'Eugeni deixa un moment al Gerard amb la Mònica mentre va a avisar a una ambulància. Els dos intenten parlar, però el Joan arriba i la Mònica els deixa sols. El Gerard li demana ajuda al Joan amb la Mònica, ja que creu que li agrada algú, però el Joan diu que no en sap res però que l'ajudarà. L'Eugeni li explica al Merlí el què ha passat amb el Bruno i li diu que el trobarà a faltar el curs que ve.

 Al arribar a casa, el Bruno s'intenta defensar mentre el seu pare es queda callat, però finalment li fot una bufetada i li diu al seu fill que ha fet amb el Santi el que no vol que facin amb ell. A casa seva, el Gerard està escombrant sol esperant algun missatge del Joan, que està escombrant amb la Mònica a classe. El Joan li intenta preguntar pel Gerard, però ella li demana que si el Gerard li vol dir res que sigui ell qui li digui. Llavors li diu que se'n recorda del que li va dir en la festa. I com si es tractés d'un ball, és comencen a apropar escombrant fins que finalment es troben i es fan un petó i deixen d'escombrar. La Gina s'enfada amb el Merlí pel que ha passat amb els seus fills. El Merlí li vol treure importància, però la Gina li diu que no està actuant com un bon pare.

    El Bruno finalment es presenta al tanatori i demana perdó a la Glòria pel que va fer amb el Santi. La Glòria li diu que això no ha estat culpa seva. El Bruno li confessa que tot ho va fer perquè es sentia diferent perquè és gai, però que ara només vol ser feliç. Els professors s'estan organitzant les classes fins que arribi el professor substitut, quan l'Eugeni els hi diu que el Merlí ja no hi serà el curs vinent. La Mònica li explica a la Tània el que va passar amb el Joan. La Mònica està feta un embolic perquè li diu que li agrada el Gerard també. El Gerard pregunta al Joan per la Mònica i aquest li diu que no en sap res, i que li pregunti a ella directament. El Bruno li demana perdó al Gerard per el cop de puny. El Bruno aconsella al Gerard que li digui a la Mònica el que sent, que no hi pot perdre res. El Merlí continua explicant Nietzsche als alumnes, i aprofita per anunciar que l'Iván Blasco tornarà a l'Institut aviat i que espera una bona rebuda per part seva. El Joan pregunta pels rumors de que ja no continuarà l'any que ve, i els hi explica que és veritat i que no tornarà. Els Peripatètics estan tristos perquè el Merlí abandonarà l'Institut i discuteixen què poden fer per ajudar. Finalment l'Oliver els hi diu que té una idea. El Bruno s'asseu a parlar amb la seva àvia, que està apunt d'estrenar l'obra i el Bruno li diu que ell també s'està estrenant, però d'una altre manera. La Carmina, que ja sap per on van els tirs, li diu que tenia ja moltes ganes de poder parlar de nois amb el Bruno.

 Arriba la nit i els Peripatètics es presenten a l'Institut i salten la tanca per entrar a dins. L'Iván i el Merlí estan a casa de l'Iván menjant fuet. El Merlí li diu que demà ha de tornar a l'Institut, però l'Iván no les té totes. Mentrestant els Peripatètics treuen els esprais i comencen a pintar una paret. El Merlí acaba al bar de la Míriam prenent una cervesa mentre ella acaba de netejar. Els dos comencen a jugar entre ells i finalment s'acaben embolicant.

 El Bruno va a esmorzar amb l'Iván per explicar-li que tenia raó, que li agraden els nois. L'Iván li pregunta què li han dit a classe, però el Bruno li diu que no ho sap ningú de moment. El Merlí arriba a l'Institut i es troba la pintada amb el Toni i l'Eugeni enfadats, però al Merlí, naturalment, li encanta la pintada. El Toni i l'Eugeni entren a la classe dels Peripatètics demanant explicacions sobre la pintada. L'Oliver reconeix que ell va saltar la tanca i un a un tots els Peripatètics el segueixen, confessant orgullosos els actes. El Toni els hi diu als alumnes que aquesta pintada no canviarà res, el Merlí deixarà l'Institut igualment. La Berta està d'acord amb el Toni i diu que vol a classe perquè els fa pensar massa. Tots els alumnes la segueixen dient que tampoc el volen enumerant totes les coses que els hi ha ensenyat.

 La Gina va a parlar amb el Merlí perquè ha sentit que el volen fer fora. Li demana perdó per haver-li dit com ha de fer de pare amb el Bruno. El Joan i la Mònica parlen del que va passar, ja que la Mònica està confosa. El Joan li diu que ell ho té clar, que vol sortir amb ella. Ella també vol però li sap greu pel Gerard, pel que acorden mantenir-ho en secret. El Joan marxa i arriba el Gerard. La Mònica intenta esquivar-lo, però el Gerard li pregunta directament si li agrada. La Mònica li diu que si, però que no està per tenir una relació en aquest moment i decideixen quedar com amics. El Jaume li presenta al Toni els resultats de la campanya. El Toni demana disculpes ja que el Joan va descobrir abans de temps el seu càncer pel culpa del Merlí, però el Jaume li diu que el Merlí s'ha sabut acostar al Joan com ell no ha sabut. El Bruno no pot entrar a classe, i hi troba a l'Oliver que li passa el mateix. Els dos comencen a parlar i el Bruno li confessa que el l també es gai, fet que ja sabia l'Oliver. El Bruno li pregunta com ho va fer per sortir de l'armari, i l'Oliver li diu que no ha de fer res, que només ha d'actuar com ell vulgui, sentint-se lliure. I el que vol fer el Bruno en aquest moment és posar-se a ballar, i és exactament el que fan els dos per tot l'Institut.

     El Toni i la Gina és troben al passadís i el Toni li diu que està molt content de que sigui la nova presidenta de l'AMPA, ja que se li dóna molt bé el càrrec. El Toni li diu al Merlí que els seus alumnes l'adoren i que no hi pot fer res contra això. El Merlí li diu que ell vol tenir-lo l'any que ve i els dos comencen a xerrar sobre les seves vides. L'Iván a casa agafa el telèfon. El Merlí l'ha trucat perquè està fent tard a classe, però no sap que tota la classe està en la trucada també, esperant a que vingui. El Merlí els hi anuncia que l'any que ve es quedarà donant-los classe i l'Iván decideix anar cap a l'Institut. La seva mare veu com comença a fer camí sol, orgullosa. L'Iván comença caminant i acaba corrents cap a l'Institut. Un cop arriba allà, saluda a tothom amb qui es creua, el Toni i Eugeni inclosos sorpresos per la seva aparició. L'Iván entra a classe, on els seus companys estan de festa i s'hi apunta, celebrant que ha superat completament la seva agorafòbia.

## Elenc

* David Solans com Bruno Bergeron
* Pau Durà com Toni
* Pere Ponce com Eugeni Bosch
* Anna M. Barbany com Carmina Calduch
* Marta Marco com Gina Castells

* Merlí Bergeron
* Bruno Bergeron
* Toni
* Eugeni Bosch
* Gina Castells
* Carmina Calduch
* Berta Prats
* Joan Capdevila
* Tània Illa
* Mònica de Villamore
* Pol Rubio
* Marc Vilaseca
* Albert
* Gerard Piguillem
* Laia
* Glòria
* Jaume Capdevila
* Oliver Grau
* Iván Blasco
* Míriam Blasco
1/20 | Personatges Secundaris* Candela Antón com Berta Prats
* Patricia Bargalló com Mireia
* Albert Baró com Joan Capdevila
* Elisabet Casanovas com Tània Illa
* Júlia Creus com Mònica de Villamore
* Carlos Cuevas com Pol Rubio
* Adrian Grösser com Marc Vilaseca
* Rubén de Eguía com Albert
* Marcos Franz com Gerard Piguillem
* Mar del Hoyo com Laia
* Assun Planas com Glòria
* Jordi Martínez com Jaume Capdevila
* Iñaki Mur com Oliver Grau
* Pau Poch com Iván Blasco
* Carlos Vicente com Enric Grau
* Anna Ycobalzeta com Míriam Blasco

## Continuïtat

* L'Iván torna a l'Institut.
* El Bruno surt de l'armari.
* El Joan i la Mònica s'emboliquen i comencen a sortir en secret.
* El Merlí i la Míriam s'emboliquen.
* El Merlí aconsegueix finalment quedar-se el curs vinent al Guimerà.

## Frases

**Merlí**: (Al Bruno) Has fet amb el Santi el que no vols que facin amb tu.

**Merlí**: (A la Gina) Desprèn-te del teu paper de mare sobreprotectora

**Carmina**: (Al Bruno) Seràs l'ovella rosa de la família. Però pobre de tu que m'agafis res de maquillatge.

**Oliver**: Jo hi era. I vale que hi ha una polla dibuixada, però no la vaig dibuixar jo
**Pol**: Toni! Jo vaig pintar un dels ous
**Tània**: Jo l'ou esquerra
**Marc**: Els pèls són meus

**Oliver**: (Al Bruno) Em vas dir marica, i la veritat que no sé d'on ho treus

**Bruno**: Com ho vas fer per sortir de l'armari
**Oliver**: No cal que facis res Bruno, sigues espontani. Si veus un tio que està molt bo i té bon cul, doncs ho dius. I la gent ho entendrà de seguida. No cal que anuncis amb un megàfon que ets gai, només faltaria.

**Oliver**: Acceptar que un és gai, és com aquells dies de primavera, que tens com una sensació, que notés com una escalfor, saps?.I et venen ganes de respirar aire pur, de trucar als amics, d'enamorar-te, de tenir una aventura intensa i de follar molt, això és important. I avui per a tu, comença la primavera.

**Marc**: Cava per tothom!
**Merlí**: No, per tothom no! Pel Joan un suquet de fruita

**Merlí**: Com vols que fotin fora un tio que fa trempar als alumnes?!
## Música

* **ARABESQUE NO.1**, Claude Debussy

Sona mentre el Joan, la Mònica i el Gerard estan escombrant.

* **WHEN JOHNNY COMES MARCHING HOME**, Popular Americana

Sona mentre els Peripatètics entren a l'institut.

* **LOS CHICOS SALTARÁN HOY A LA PISTA**, La Casa Azul

Sona mentre el Bruno i l'Oliver ballen per l'institut.

* **PROTAGONISTES**, Pau Vallvé

Sona mentre l'Iván va corrents a l'institut.

## Curiositats

* **Friedrich Wilhelm Nietzsche** va ser un filòsof, compositor, poeta i crític cultural alemany. La seva obra ha creat una profunda influència en l'història moderna intel·lectual.
* Aquest capítol marca l'última aparició de la Mar del Hoyo (Laia) i el Rubén de Eguía (Albert), per la desaparició dels seus personatges en la Segona Temporada.